Wat My aangaan, kyk, my verbond is met jou, en jy sal die vader van ’n menigte van nasies word. (Genesis 17:4 AFR53)
Intussen verloop die tyd so lank, en hy moet net vertrou op die Here se uitspraak dat Hy die Almagtige is.
Die HERE is die Oprigter van die verbond – Hy sê tog duidelik dat sy verbond met Abraham is en sal wees.
Die verbond kan baie kort beskryf word as die Here se voorneme om genade aan sondige mense te bewys.
Kyk wat ‘n groot liefde die Vader aan ons bewys het, dat ons kinders van God genoem kan word! Om hierdie rede ken die wêreld ons nie, omdat dit Hom nie geken het nie. (1 Johannes 3:1 AFR53)
In die Nuwe Testament is die doop die teken en seël van God se verlossende liefde en alomteenwoordigheid oor ons.
Maar nou moet ons oppas. Dit gaan beslis nie oor 'n beslissing wat die sondaar maak nie! Daar staan in Titus 3: 5 die volgende geskryf:
.. nie op grond van die werke van geregtigheid wat ons gedoen het nie, maar na sy barmhartigheid het Hy ons gered deur die bad van die wedergeboorte en die vernuwing deur die Heilige Gees."
Let op dat in hierdie gedeelte niks staan van wat die dopeling doen nie. Hier word duidelik gesê dat die mens niks doen nie.
Hier word 'n goddelike bewys aan die sondaar gegee dat dit nie die water is wat saak maak nie, maar wel die inwendige werking van die bloed en Gees van Jesus Christus.
Die Here verhoed juis hierdie saak, en daarom verskuif Hy die klem weg van die sondaar af na Hom toe, en na wat Hy doen tot ons verlossing.
In die lig daarvan dat die Bybel aan ons openbaar wat die teken by die doop moet wees, kyk ons na die rol wat die water in die doop speel.
Die dwaling wat ons hier het, bestaan daarin dat hulle aan die water, wat eers deur hulle geheilig word, "toorkrag" toeken, waarmee die water dan die sonde van die mens wegneem, en die genade oor hom aanbring.
Die verwarring wat op hierdie punt aan die gang is, is dat die teken (water) met die betekende saak (teken van verlossing deur die bloed en Gees van Jesus Christus) deurmekaargemaak word. Dit is dieselfde soos wanneer jy 'n werksman met sy gereedskap deurmekaarmaak.
Maar die bloed van die offers het almal gewys na die bloed van Christus ? net so wys die water na sy bloed toe en na die reiniging wat daaruit voortkom.
Daarom word die doop oorskat as mens te veel waarde aan die seremonie heg. Dit is nie waar dat die doop betrekking het daarop of die dopeling oud of jonk is, en of hy ondergedompel of besprenkel word nie. Die waarde van die doop is geleë in die verdienste van die Here Jesus Christus.
As jy die kinderdoop minag of verwerp, lê jy die nadruk verkeerd. Dan gaan dit nie oor die liefde van God nie, maar oor die "bekwaamheid" van die mens.
Dadelik val dit mens op dat dit nie oor volwassenes gaan nie, maar oor kinders, want die verbond word deur God op die geslagte oorgedra, en nie deur mense nie.
Hy verkies mense nog voordat hulle gebore is ? selfs voor die skepping van die hemel en die aarde. Die Here het bv. vir Jeremia gesê: Voordat Ek jou in die moederskoot gevorm het, het Ek jou geken; en voordat jy uit die liggaam voortgekom het, het Ek jou geheilig; Ek het jou tot 'n profeet vir die nasies gemaak.
Kom ons som alles op: 'n Sakrament is 'n heilige, sigbare teken en seël. God het dit self ingestel, en die doel daarvan is dat ons die evangelie beter moet verstaan.
Antwoord: Ja, aangesien hulle net soos die volwassenes in die verbond van God en sy gemeente ingesluit is (a). Ook aan hulle word nie minder as aan die volwassenes deur die bloed van Christus die verlossing van die sondes (b) en die Heilige Gees wat die geloof werk (c), beloof nie. Daarom moet hulle ook deur die doop as teken van die verbond in die Christelike kerk ingelyf en van die kinders van die ongelowiges onderskei word (d). So is dit in die Ou Verbond deur die besnydenis gedoen (e) in die plek waarvan die nuwe Verbond die doop ingestel is (f).